Els voltants del Centre de Salut de Rubert i Villó compten ja amb una zona senyalitzada per a ambulàncies
2025-07-24

Ha sigut una petició del barri i és ja una realitat. El carrer Rubert i Villó, a l’altura del segon dels Centres de Salut de Burjassot, compta ja amb una zona senyalitzada i exclusiva per a ambulàncies amb l’objectiu que aquests vehicles, quan així se’ls requerisca des del Centre de Salut, puguen aparcar just enfront del seu accés.

Aquest matí (20-06-2018) l’alcalde de Burjassot, Rafa García, acompanyat de diferents components de l’Associació de Veïns d’Isaac Peral, ha comprovat de primera mà la ubicació de la senyalització, en la vorera d’enfront del Centre de Salut, amb la millora que això suposa en cas d’una urgència que suposa el desplaçament d’una ambulància al centre sanitari.